Дванаест година после претходних игара, Олимпијске игре 1948. у Лондон, привукле су такмичаре из 59 земаља, укључујући 14 који су имале свој олимпијски деби. На Игре нису позване Немачка (поново) и Јапан. На Играма 1952., у Хелсинкију, поново је постављен рекорд у броју од 69 земаља учесница, укључујући и први наступ Совјетског Савеза и повратак Немачке и Јапана.. Због политичких прилика у Европи и ратних сукоба на Блиском истоку неке земље су бојкотовале (одбиле да учествују) Олимпијске игре 1956. у Мелбурну. Учествовало је 67 земаља. Египат, Ирак и Либан повукли су се због Суеске кризе, а Холандија, Шпанија и Швајцарска повукли су се као одговор на совјетску инвазији Мађарске. Занимљиво, је да су због посебних законских приписа у узгоју коња, аустралијске власти су захтевале од свих националних комитета да коње за такмичењу у јахању пошаљу 6 месеци пре почетка Игара у Аустралију и проведу у карантину. Због великих трошкова који би то изазвало за коње и такмичаре МОК је одлучио да се такмичења у јахању одрже у Стокхолму пет месеци раније, са укупно 29 земаља учесница, укључујући пет земаља које се касније нису такмичиле у Малбурну.